cyanic-selkie/wikianc huggingface dataset:
William, Prins van Wallis
Lewensloop
William het saam met sy vader, stiefmoeder en broer in Clarence House gewoon. Tussen 2010 en 2013, toe William 'n Britse lugmagreddingsvlieënier was, het hy en Catherine by Anglesey, 'n eiland in die noordweste van Wallis gewoon.
Veronica Cooper
Veronica Cooper (27 Mei 1913 – 16 Februarie 2000) was 'n Amerikaanse aktrise. Sy was bekend vir haar rolle in die rolprente No Other Woman (1933), King Kong (1933), en Blood Money (1933).
Carmen Serano
Carmen Serano (gebore 18 Augustus 1973) is 'n Amerikaanse aktrise en vervaardiger. Sy is bekend vir haar rolle in die rolprent Next Friday (2000) en in die televisiereekse Breaking Bad (2008) en Chop Shop (2014).
Otto Grotewohl
Otto Grotewohl (* 11 Maart 1894 in Brunswyk; † 21 September 1964 in Berlyn) was 'n Duitse politikus - oorspronklik lid van die Sosiaal-Demokratiese Party van Duitsland (SPD), daarna vanaf 1946 van die Sosialistiese Eenheidsparty van Duitsland (SED). Tussen 1949 en 1964 het hy die amp van eerste minister van die Duitse Demokratiese Republiek beklee.
Victoria van die Verenigde Koninkryk
Victoria (Alexandrina Victoria; 24 Mei 1819 – 22 Januarie 1901) was van 20 Junie 1837 koningin van die Verenigde Koninkryk van Groot-Brittanje en Ierland en van 1 Mei 1876 die eerste Keiserin van Indië van die Britse heerskappy tot met haar dood. Sy het 63 jaar en 7 maande regeer, langer as enige ander Britse monarg behalwe haar agter-agter-kleindogter Elizabeth II.
Hoewel sy die troon bestyg het in ’n tyd toe die Verenigde Koninkryk reeds ’n gevestigde grondwetlike monargie was waarin die monarg min politieke mag gehad het en invloed uitgeoefen het met die raad van die eerste minister, was sy steeds ’n baie belangrike simboliese figuur van haar tyd. Die periode van haar bewind is bekend as die Victoriaanse tydperk, ’n era van nywerheids-, maatskaplike, ekonomiese, politieke, militêre en tegnologiese vooruitgang in die Verenigde Koninkryk.
Victoria, wat feitlik ten volle van Duitse afkoms was, was die dogter van prins Edward, die Hertog van Kent en prinses Victoria van Sakse-Koburg-Saalfeld; die kleindogter van George III en die broerskind van haar voorganger, William IV. Sy is opgevoed deur haar oom, wat later koning Leopold I van België geword het.
Sy het huwelike vir haar 9 kinders en 42 kleinkinders oor die hele Europa gereël; dit het haar die titel "ouma van Europa" besorg. Sy was die laaste monarg van die Huis van Hannover; haar seun koning Edward VII het tot die Huis van Sakse-Koburg en Gotha behoort.
Erfgenaam van die troon
Koning William IV was die pa van 10 buite-egtelike kinders by sy minnares, die aktrise Dorothy Jordan, maar het geen kinders binne die huwelik gehad nie. Daarom was die jong prinses Victoria, sy broerskind, die vermoedelike troonopvolger. Die destydse wette het geen voorsiening gemaak vir ’n kind as monarg nie. Daarom moes ’n regent aangestel word ingeval Victoria die troon voor 18-jarige leeftyd bestyg. Die parlement het die Regentskapwet van 1830 aanvaar wat daarvoor voorsiening gemaak het dat Victoria se ma, die Hertogin van Kent, as regent sou optree indien dit nodig sou wees. Koning William het niks van die hertogin gehou nie en het by minstens een geleentheid gesê hy wil bly lewe tot Victoria 18 is om ’n regentskap te voorkom.
Die Bou van ’n Nasie
Die Bou van ’n Nasie is ’n swart-en-wit Afrikaanse rolprent wat in 1938 uitgereik is. Dit is die tweede Afrikaanse rolprent wat in Suid-Afrika vervaardig is. Die rolprent is ’n hervertelling van die geskiedenis van Suid-Afrika van 1652 tot 1910. Dit is vir die honderdjarige herdenking van die Groot Trek (in 1938) vervaardig.
Victoria van die Verenigde Koninkryk
Erfgenaam van die troon
Prinses Victoria het haar toekomstige man, prins Albert van Sakse-Koburg en Gotha, in 1836 ontmoet toe sy net 17 jaar oud was. Prins Albert was haar neef; sy pa, Ernest, was haar ma se broer. As monarg moes Victoria hom die jawoord vra en hulle het in 1840 getrou. Hulle huwelik was baie gelukkig.
Die Bou van ’n Nasie
Genre
Die rolprent is gedeeltelik in dokumentêre en gedeeltelik in dramavorm. Die rolprent is nasionalisties van aard en oorwegend ten gunste van die Afrikaners. Vir die rede kan dit deur sommige as propaganda beskou word.
Victoria van die Verenigde Koninkryk
Troonbestyging
Op 24 Mei 1837 het Victoria 18 geword. Op 20 Junie van dié jaar is koning William op 71-jarige ouderdom aan sy hart dood en Victoria het koningin van die Verenigde Koninkryk geword. In haar dagboek het sy geskryf: "I was awoke at 6 o'clock by Mamma ...who told me the Archbishop of Canterbury and Lord Conyngham were here and wished to see me. I got out of bed and went into my sitting-room (only in my dressing gown) and alone, and saw them. Lord Conyngham then acquainted me that my poor Uncle, the King, was no more, and had expired at 12 minutes past 2 this morning, and consequently that I am Queen..." Sy is op 28 Junie 1838 gekroon en was die eerste monarg wat in Buckingham-paleis gewoon het.
Die Bou van ’n Nasie
Kaapkolonie
Die rolprent begin met Bartolomeu Dias se vaart om Kaap de Goede Hoop, waarna die eerste kontak tussen Europeërs en die Khoikhoi (in die film Hottentotte genoem) plaasvind. Hierna volg die landing van Jan van Riebeeck in 1652 en die Nederlandse vlag wat in die Kaap geplant word. Die kontak tussen die Nederlanders en die Khoikhoi is aanvanklik goedgunstig, totdat die Khoikhoi 'n jong Nederlandse herder skiet en sy vee steel.
Victoria van die Verenigde Koninkryk
Troonbestyging
Kragtens die Saliese wet mog geen vrou die troon van Hannover bestyg het nie en haar oom, die Hertog van Cumberland en Teviotdale, het William dus opgevolg as koning van Hannover – as Ernest Augustus I (hy was die vyfde seun en agtste kind van George III). Aangesien die jong koningin toe nog ongetroud en kinderloos was, het hy ook die vermoedelike troonopvolger van die Verenigde Koninkryk geword tot met die geboorte van Victoria se eerste kind, Victoria, in 1840.
Die Bou van ’n Nasie
Kaapkolonie
Die Kaapkolonie is welvarend. Onder leiding van Simon van der Stel trek die setlaars verder na die binneland en word die dorp Stellenbosch gestig. Meer setlaars arriveer nadat die Hugenote uit Frankryk verdryf is.
Groot Trek
Nadat die Verenigde Koninkryk die Kaapkolonie oorneem, onderneem die Nederlanders (wat intussen Afrikaners of Boere geword het) die Groot Trek na die ooste. Die trek vind onder leiding van Piet Retief plaas.
'n Christelike sendeling probeer om die Zoeloekoning Dingaan te bekeer, maar hy glo in 'n ander god: homself. Hierna oorval en verbrand 'n leër Zoeloes 'n boer se huis. By die begrafnis spreek Retief oor die noodsaaklikheid van die Trek en die stigting van 'n Boerestaat.
Dingaan en Retief ontmoet. Die onderhandelings om grond van die Zoeloes te koop blyk suksesvol te wees. Retief word teen verraad gewaarsku, maar hy glo in die goedheid van Dingaan en gaan met sy gesante na die Zoeloehoofstad om die transaksie te beklink. Nadat Dingaan die kontrak onderteken het, dans die ongewapende Zoeloes vir hul gaste, maar hulle het spiese onder die sand versteek. Hierna word Retief en sy gesante vermoor. In die nag sluip die Zoeloes na Bloukrans en word nog meer Voortrekkers vermoor.
Dercitus syrmatitus
Dercitus syrmatitus is 'n spons in die taksonomiese indeling van die Demospongiae (gewone sponse). Die wetenskaplike naam van die spesie is die eerste keer geldig gepubliseer in 1930 deur De Laubenfels.
Eus
Eus is ’n dorp in die Franse département Pyrénées-Orientales en die gewes Languedoc-Roussillon met ’n oppervlakte van 20,08 vierkante kilometer en 398 inwoners (2013). Sy inwoners word in Frans Iliciens genoem.
Sagittarius- Elliptiese Dwergsterrestelsel
Die Sagittarius- Elliptiese Dwergsterrestelsel of Sag DEG is ’n satellietstelsel van die Melkweg in die sterrebeeld Boogskutter (Sagittarius ). Dit bestaan uit vier bolvormige sterreswerms, waarvan die hoofswerm in 1994 ontdek is. Sag DEG is sowat 10 000 ligjare in deursnee en is tans sowat 70 000 ligjare van die Son en 50 000 ligjare van die kern van die Melkweg, waarom dit wentel. Dit moenie verwar word met die Sagittarius- Onreëlmatige Dwergsterrestelsel of Sag DIG nie – dié is ’n klein stelsel sowat 3,4 miljoen ligjare van hier.
Eus
Eus is deur die vereniging Les Plus Beaux Villages de France as een van die mooiste dorpe in Frankryk gelys.
Sagittarius- Elliptiese Dwergsterrestelsel
Eienskappe
Die sterrekundiges Rodrigo Ibata, Mike Irwin en Gerry Gilmore het die sterrestelsel in 1994 amptelik ontdek. In dié tyd was dit die naaste bekende buurstelsel van die Melkweg. (Sedert 2003 word die nuut ontdekte Canis Major-dwergsterrestelsel as die naaste beskou.) Die hoofswerm van die stelsel is egter aan die ander kant van die Melkweg se kern as die Aarde, en daarom lyk dit baie dof, hoewel dit ’n groot deel van die lugruim beslaan. 2MASS-infrarooidata het gewys Sag DEG het ’n lusvorm.
Dit lyk of dit ’n ouer sterrestelsel is, met min interstellêre stof en hoofsaaklik populasie II-sterre, wat ouer is en ’n laer metaalgehalte het as dié in die Melkweg. Daar is egter ook sterre wat so jonk as ’n paar honderdmiljoen jaar is. Dié sterre is ryker aan metale.
Bolswerms
Sag DEG het vier bekende sterreswerms met een, Messier 54, blykbaar in die kern. Dit word ook verbind met die "jonger" bolswerm Terzan 7, sowel as met Terzan 8 en Arp 2. Boonop word nou algemeen geglo dat die Melkweg die sterreswerm Palomar 12 ook vanuit dié stelsel aangetrek het.
Victoria van die Verenigde Koninkryk
Sluipmoordaanvalle en huwelik
Die koningin het op 10 Februarie 1840 in die koninklike kapel van Sint James-paleis in Londen met haar neef prins Albert getrou. Albert het nie net haar eggenoot geword nie, maar ook ’n belangrike politieke raadgewer; hy het lord Melbourne ná dié se dood vervang as die belangrikste invloed op haar lewe.
Yale-universiteit
Yale-universiteit (Engels: Yale University) is 'n private Ivy-bond universiteit geleë in New Haven, Connecticut. Dit is in 1701 gestig in die Kolonie van Connecticut, en is vandag die derde oudste institusie vir hoër opvoeding in die Verenigde State. Yale het vele vername alumni gelewer, insluitend vyf V.S.A. presidente, sewentien V.S.A. Hooggeregshofregters benewens verskeie ander staatshoofde.
Victoria van die Verenigde Koninkryk
Sluipmoordaanvalle en huwelik
Tydens haar eerste swangerskap het die 18-jarige Edward Oxford ’n sluipmoordaanval op die koningin uitgevoer terwyl sy saam met prins Albert in Londen in ’n koets gery het. Oxford het twee skote afgevuur, maar albei kere misgeskiet. Hy is van hoogverraad aangekla, maar is vrygespreek op grond van kranksinnigheid. Ondanks die aanval is die eerste van die koningin se nege kinders, Victoria, op 21 November 1840 gebore.
Yale-universiteit
Geïnkorporeer as die Kollegiaatskool, kan die institusie sy wortels naspoor na 17de-eeuse godsdiensleraars wat daarna gestrewe het om 'n kollege te stig vir die opleiding van leraars en politieke leiers vir die kolonie. In 1718 is die kollege herdoop tot Yale-kollege ter ere van 'n skenking van Elihu Yale, 'n goewerneur van die Britse Oos-Indiese Kompanjie. In 1861, het die Gegradueerdekollege van Kunste en Wetenskappe die eerste Amerikaanse skool geword om 'n Ph.D. toe te ken.
Pens en pootjies
Pens en Pootjies is 'n Afrikaanse rolprent wat op 25 Maart 1974 vrygestel is.
Bolton
Bolton is 'n groot dorp (nie 'n stad nie) in die noordweste van Engeland (in die Verenigde Koninkryk), tussen Manchester en Preston. Die dorp het 'n bevolking van 194 189 in 2011 gehad. Daar is ook 7 plekke in die Verenigde State van Amerika en een in Kanada wat na Bolton genoem is.
Yale-universiteit
Yale-kollege is getransformeer, beginnend in die 1930's, deur die vestiging van residensiële kolleges, waarvan tans 12 bestaan en nog twee beplan word. Byna alle aangestelde professore doseer voorgraadse kursusse, waarvan meer as 2,000 jaarliks aangebied word.
Victoria van die Verenigde Koninkryk
Sluipmoordaanvalle en huwelik
Tussen Mei en Julie 1842 was daar nog sluipmoordaanvalle op Victoria. Op 29 Mei het John Francis in Sint James-park op die koningin geskiet terwyl sy in ’n koets gery het, maar hy is dadelik deur polisiekonstabel William Trounce gevang. Francis is van hoogverraad aangekla. Sy doodsvonnis is later versag tot lewenslange tronkstraf. Op 13 Junie 1842 het Victoria per trein na Bishop's Bridge, naby Paddington in Londen, gereis in ’n spesiale koninklike wa wat deur die Great Western-lyn verskaf is. Saam met haar was prins Albert en die ingenieur van die Great Western-lyn, Isambard Kingdom Brunel. Die koningin en prinsgemaal het albei gekla dat die trein te vinnig ry teen 32 km per uur en was bang dat die trein sou ontspoor. Op 3 Julie, net dae nadat Francis se vonnis versag is, het John William Bean probeer om die koningin te skiet. Prins Albert het gevoel die voorvalle is aangevuur deur Oxford se vryspreking in 1840. Hoewel sy geweer net met papier en tabak gelaai was, was sy daad steeds met die dood strafbaar. Omdat prins Albert gevoel het dié straf sou te swaar wees, het hy die parlement aangemoedig om die Verraadwet van 1842 te aanvaar. Daarvolgens sou ’n aanval met ’n gevaarlike wapen in die teenwoordigheid van die monarg met die doel om haar skrik te maak, strafbaar wees met sewe jaar tronkstraf asook lyfstraf. Bean is dus gevonnis tot 18 maande tronkstraf; nie hy of enigiemand wat daarna die wet oortree het, is egter ooit lyfstraf opgelê nie.
In 1849 het ’n werklose en ontevrede Ier, William Hamilton, probeer om die koningin skrik te maak deur ’n skoot af te vuur terwyl haar koets met Constitution Hill, Londen, langs gery het. Hamilton is onder die 1842-wet aangekla; hy het skuld beken en het die maksimum straf van sewe jaar tronkstraf gekry.
Die Bou van ’n Nasie
Boererepublieke
Andries Pretorius lei die Boere uiteindelik na "vryheid en vrede", en die twee Boererepublieke Transvaal en Oranje-Vrystaat word gestig. 'n Boer sien 'n groep kinders met 'n vreemde klip speel: die Eureka-diamant. Later word goud by Witwatersrand ontdek.
Sheepmoor
Sheepmoor is 'n klein dorpie in die Msukaligwa Plaaslike Munisipaliteit in Gert Sibande-distriksmunisipaliteit van Mpumalangaprovinsie, Suid-Afrika. Volgens die 2011-sensus het die nedersetting 'n bevolking van 2,727 gehad, waarvan 27 (1%) Blankes was. Die spoorwegstasie op Sheepmoor is belangrik vir treinverkeer op die steenkoolhooflyn. Die stasie het ongeveer vyf sylyne waar treine mekaar kan verbygaan op pad na Richardsbaai se steenkoolterminaal.
Die Bou van ’n Nasie
Boererepublieke
Die diamant- en goudmyne maak die Transvaal oor die wêreld heen bekend. Dit wek ook die belangstelling van die Britse sakeman, Cecil Rhodes, wat die republiek graag in Britse hande sou wou sien. Staatspresident Paul Kruger van die Transvaal sien 'n gevaar in die koms van uitlanders en buitelandse mynwerkers, wat die onafhanklikheid van sy volk in gevaar stel. Dit lei uiteindelik tot 'n konflik met die Britse ryk.
Victoria van die Verenigde Koninkryk
Sluipmoordaanvalle en huwelik
In 1850 is die koningin beseer toe sy deur ’n moontlik kranksinnige oud-weermagoffisier, Robert Pate, aangeval is. Pate het met ’n kierie na haar koets geslaan en die koets beskadig. Die koningin het kneusplekke opgedoen. Pate is aangekla en toe hy nie kon bewys dat hy kranksinnig is nie, het hy dieselfde straf as Hamilton gekry.
Yale-universiteit
Die bates van Yale sluit in 'n VSA$16.3 miljard toegif, die tweede grootste vir enige akademiese institusie, asook die tweede grootste akademiese biblioteek in die wêreld, met om en by 12.5 miljoen bande wat in meer as twee dosyn biblioteke gehou word.
Die Bou van ’n Nasie
Boererepublieke
Staatspresident Marthinus Theunis Steyn van die Oranje-Vrystaat nooi Kruger en die Britse verteenwoordiger, Alfred Milner vir onderhandelinge na die Bloemfontein-konferensie, maar dit loop skeef. Hierna breek die Tweede Vryheidsoorlog uit, wat deur die Boere verloor word. Die Verdrag van Vereeniging word onderteken. Die Boere verloor uiteindelik hul onafhanklikheid met die stigting van die Unie van Suid-Afrika.
Yale-universiteit
Yale en Harvard is tradisionele wedyweraars in akademie, atletiek en ander aktiwiteite vir die oorgrote deel van hulle bestaan, en ding jaarliks mee in The Game en die Harvard-Yale regatta.
Victoria van die Verenigde Koninkryk
Ierland
Victoria was dol op Ierland en het in Killarney vakansie gehou. Haar liefde vir die land is aanvanklik beantwoord met Ierse toegeneentheid jeens die jong koningin. In 1845 het ’n aartappelskimmel Ierland getref wat die lewe van meer as ’n miljoen Iere oor vier jaar geëis het en tot die emigrasie van nog ’n miljoen gelei het. In reaksie op wat bekend geword het as die Ierse Aartappelskaarste (An Gorta Mór – Iers vir "Die Groot Hongersnood"), het die koningin persoonlik £2000 sterling aan die verhongerde volk geskenk.
Yale-universiteit
Noemenswaardige alumni
Jared Taylor, wit nasionalis.
Victoria van die Verenigde Koninkryk
Ierland
Die beleidrigtings van haar minister lord John Russell is egter dikwels blameer vir die verergering van die hongersnood en dit het die koningin se gewildheid in Ierland laat afneem. Haar eerste amptelike besoek aan die land in 1849 is gereël om die aandag van die hongersnood af te lei en ook om deur Victoria se teenwoordigheid die erns van die krisis te beklemtoon. Haar persoonlike skenking is nie opgevolg deur enige aksie om die hongersnood te verlig nie en sy het in Ierland bekend geword as die "Hongersnood-koningin" en dit het haar beeld baie skade berokken.
Pens en pootjies
Genre
Die rolprent is 'n lekkerlag komedie.
Sagittarius- Elliptiese Dwergsterrestelsel
Geometrie en dinamika
Sterrekundiges het aanvanklik geglo Sag DEG het al verbrokkel en dat ’n groot deel daarvan reeds deel van die Melkweg is, maar Sag DEG beweeg steeds feitlik apart in ’n baan om die Melkweg, so naby as 50 000 ligjare van die Melkweg se kern. Simulasies het voorspel sterre wat deur geweldige getykragte uit die stelsel geruk word, sal in ’n lang stroom agter hom aantrek, en dié stroom is sedertdien waargeneem.
Pens en pootjies
Storielyn
´n Komplot word gesmee om die hele Johannesburgse ekonomie in duie te laat stort deur 'n atoombom in 'n mynskag af te gooi. Die meganisme van die atoombom is gekoppel aan die flits wat by 'n perderesies sal afgaan om die wenperd aan te dui. 'n Groepie mans probeer alles in hul vermoë om dié ramp te oorkom.
Victoria van die Verenigde Koninkryk
Ierland
Teen die 1870's en 1880's het die monargie se gewildheid baie afgeneem in Ierland, deels omdat Victoria geweier het om die land te besoek uit protes teen die Dublin Corporation se besluit om nie haar seun, die Prins van Wallis, geluk te wens met sy huwelik met prinses Alexandra van Denemarke of met die geboorte van die egpaar se oudste seun, prins Albert Victor, nie. Sy het herhaaldelik geweier om ’n koninklike woning in Ierland te vestig, ondanks druk van ’n paar premiers, onderkonings en selfs lede van die koningsgesin.
Sy het Ierland in 1900 die laaste keer besoek toe sy ’n beroep op die Iere gaan doen het om by die Britse weermag aan te sluit en in die Anglo-Boereoorlog te veg. Nasionalistiese teenkanting teen haar besoek is gelei deur Arthur Griffith, wat ’n organisasie met die naam Cumann na nGaedhael gestig het om die teenstanders te verenig. Vyf jaar later het Griffith die kontakte wat hy in die proses opgebou het, gebruik om ’n nuwe politieke beweging, Sinn Féin, te stig.
Weduwee
Die prinsgemaal is op 14 Desember 1861 aan ingewandskoors dood weens die swak sanitêre toestand in Windsor-kasteel. Sy dood het Victoria baie swaar getref nadat haar ma vroeër in die jaar dood is. Sy het ’n routydperk betree en vir die res van haar lewe swart gedra. Sy het min in die openbaar verskyn en die volgende paar jaar min in Londen gekom. Haar afsondering het haar die bynaam "Weduwee van Windsor" besorg. Sy het haar seun Edward, die Prins van Wallis, vir sy pa se dood blameer – Albert het in November gehoor van Edward se swak gedrag en het na Cambridge gereis om sy seun te konfronteer.
Victoria se selfopgelegde afsondering het die gewildheid van die monargie geweldig geknou en het selfs gelei tot die groei van die republikeinse beweging. Hoewel sy haar amptelike regeringspligte uitgevoer het, het sy haar die meeste van die tyd afgesonder in haar koninklike wonings: Balmoral-kasteel in Skotland, Osborne House op die eiland Wight en Windsor-kasteel.
Mettertyd het Victoria al hoe meer gesteun op ’n manlike dienskneg van Skotland, John Brown. Daar was al bewerings van ’n romantiese verbintenis en selfs ’n geheime huwelik, maar dis nie baie betroubaar nie. Ná Victoria se dood is twee stelle aandenkings egter op haar versoek saam met haar in haar kis gesit: klere van prins Albert is langs haar geplaas en in haar linkerhand ’n stuk van Brown se hare en ’n foto van hom. In 2008 is ontdek dat die trouring van John Brown se ma ná Victoria se dood aan haar vinger gesteek is. Gerugte oor ’n verhouding en huwelik het Victoria die bynaam "mev. Brown" besorg. Hul verhouding was die onderwerp van ’n fliek van 1997, Mrs. Brown.
Goue jubileum en ’n sluipmoordaanval
In 1887 het Victoria haar goue jubileum gevier. Om haar 50 jaar op die troon te gedenk, het sy op 20 Junie ’n banket gehou waarheen 50 konings en prinse van Europa genooi is. Sy was waarskynlik nie bewus daarvan nie, maar daar was ’n plan – oënskynlik deur Ierse anargiste – om die Westminster-abdy op te blaas terwyl sy ’n dankseggingsdiens bygewoon het. Toe die sluipmoordplan ontdek is, het dit bekend geword as die Jubileumkomplot. Die volgende dag het sy deelgeneem aan ’n optog wat, in Mark Twain se woorde, "na albei kante gestrek het so ver as wat die oog kon sien". Teen dié tyd was Victoria weer ’n baie gewilde monarg.
Diamantjubileum
Op 22 September 1896 het Victoria George III verbygesteek as die langsregerende monarg in die Engelse, Skotse en Britse geskiedenis. Die koningin het versoek dat alle vieringe van die geleentheid uitgestel word tot in 1897, om saam met haar diamantjubileum te val.
Die premiers van al die selfregerende dominiums en kolonies is genooi. Die jubileumoptog het troepe van al die Britse dominiums en kolonies ingesluit, asook soldate wat deur Indiese prinse en hoofde gestuur is om resepek te betoon aan Victoria, die Keiserin van Indië.
’n Dankseggingsdiens is ook gehou buite Sint Paulus-katedraal. Victoria het regdeur die diens in haar koets gesit; sy het een van haar gebruiklike swart rokke aangehad wat met wit kant versier was.
Baie bome is geplant ter viering van haar jubileum, onder andere 60 eikebome by Henley-on-Thames in die vorm van ’n Victoriakruis. Die Victoriakruis is op 29 Januarie 1856 deur Victoria ingestel om dade van dapperheid tydens die Krimoorlog te beloon en dis tot vandag Brittanje se hoogste toekenning vir dapperheid. Talle Suid-Afrikaners het die toekenning ook reeds ontvang.
Dood en opvolging
Vlae in die VSA het halfmas gehang in opdrag van pres. William McKinley, ’n eer wat in dié tyd aan geen buitelandse monarg bewys is nie en wat deur Brittanje herhaal is toe McKinley later daardie jaar in ’n sluipmoordaanval dood is. Victoria het altesaam 63 jaar, 7 maande en 2 dae regeer – langer as enige Britse monarg, insluitende haar oupa, George III. Haar rekord as langslewende monarg is op 21 Desember 2007 verbygesteek deur haar agter-agter-kleindogter Elizabeth II.
Axa
AXA is 'n Franse internasionale groep wat sedert die oprigting en in batebestuur sedert 1994 spesialiseer in versekering.
Eliza Dushku
Eliza Dushku (gebore 30 Desember 1980) is 'n Amerikaanse aktrise en vervaardiger. Sy is bekend vir haar rolle in die rolprente Bring It On (2000), Jay and Silent Bob Strike Back (2001), en Wrong Turn (2003), en in die televisiereeks Dollhouse (2009).
Victoria van die Verenigde Koninkryk
Dood en opvolging
Victoria se dood het ’n einde gebring aan die bewind van die Huis van Hannover in die Verenigde Koninkryk. Haar man het behoort tot die Huis van Sakse-Koburg en Gotha en haar seun en erfgenaam Edward VII was die eerste Britse monarg van dié huis. Later, in 1917, het haar kleinseun koning George V die naam verander na die huidige Huis van Windsor.
Axa
AXA is 'n versekeringsgroep wat op individue en ondernemings gerig is deur in hul diensbehoeftes te voorsien op die gebied van versekering, voorsorgbeplanning, spaargeld en die oordrag van bates. In sommige lande het dit bankaktiwiteite. Dit is in meer as 64 lande gevestig vir hulpaktiwiteite.
Victoria van die Verenigde Koninkryk
Dood en opvolging
Victoria het langer geleef as 3 van haar 9 kinders. Een van hulle, haar oudste dogter, Victoria, is sewe maande later dood, in Augustus 1901 op 60-jarige ouderdom. Sy het 11 van haar 42 kleinkinders oorleef (3 dood gebore, 6 as kinders en 2 as volwassenes).
In Brittanje
Koningin Victoria se bewind was die begin van ’n moderne grondwetlike monargie. Ná ’n reeks regshervormings het die mag van die laerhuis toegeneem ten koste van dié van die hoërhuis en die monargie, en die monarg se rol, het al hoe meer simbolies geraak. Sedert Victoria se bewind het die monarg net, in die Britse joernalis Walter Bagehot se woorde, "die reg om geraadpleeg te word, die reg om raad te gee en die reg om te waarsku".
Omdat Victoria se bewind meer simbolies as polities was, het dit sterk klem gelê op moraliteit en gesinswaardes, in teenstelling met die seksuele, finansiële en persoonlike skandale wat verbind is met vorige lede van die Huis van Hannover en wat die monargie in onguns gebring het. Dit was in Brittanje die begin van die "gesinsmonargie" waarmee die ontluikende middelstand kon identifiseer.
Victoria was die eerste bekende draer van die hemofilie-geen in die koninklike families van Europa. Aangesien daar nie lyers tussen haar bekende voorouers was nie, was haar siekte waarskynlik weens ’n spontane mutasie, wat verantwoordelik is vir sowat 33% van alle hemofilie A- en 20% van alle hemofilie B-gevalle. Die skielike verskyning van die siekte in Victoria se nageslag het gelei tot gerugte dat die Hertog van Kent nie haar regte pa was nie, maar wel ’n hemofilielyer. Dit word betwyfel deur genetici, wat glo dis meer waarskynlik dat hemofilie ontstaan het omdat haar pa oud was (hemofilie kom meer dikwels voor in die kinders van ouer pa's). Daar is ook geen bewyse dat ’n hemofilielyer enige verbintenis met Victoria se ma gehad het nie.
Daar is bewyse dat Victoria die draer-geen aan twee van haar vyf dogters oorgedra het: Alice en Beatrice. Haar seun Leopold was ’n lyer. Die beroemdste hemofilielyers onder haar afstammelinge was haar agterkleinseuns Aleksei, tsarewitsj van Rusland (prinses Alice se kleinseun) asook Alfonso, Prins van Asturias en infante Gonzalo van Spanje, die oudste en die jongste seun van koning Alfonso XIII van Spanje en koningin Victoria Eugenie (prinses Beatrice se dogter).
Victoria was baie ongewild in die eerste jare ná haar man se dood, maar het later, in die 1880's en 1890's, weer baie gewild geword. In 2002 het die BBC ’n meningspeiling gehou oor die 100 grootste Britte wat ooit gelewe het en Victoria het die agttiende plek verower.
Elders in die wêreld
Victoria was internasionaal ’n belangrike figuur, nie net vanweë Brittanje se invloed nie, maar ook danksy familiebande met Europa se koningshuise; sy was met deernis bekend as die "ouma van Europa". Die monarge van drie van die belangrikste lande in die Eerste Wêreldoorlog was óf kleinkinders van Victoria óf getroud met kleindogters van haar. Agt van Victoria se nege kinders was getroud met lede van Europa se koninklike families en die ander een, prinses Louise, was getroud met die Markies van Lorne, ’n toekomstige goewerneur-generaal van Kanada.
Victoria en Albert het 42 kleinkinders gehad en hulle huidige afstammelinge tel etlike honderde. Die Europese monarge en voormalige monarge wat van Victoria afstam, is: Elizabeth II van die Verenigde Koninkryk (asook haar man), Harald V van Noorweë, Carl XVI Gustaf van Swede, Margrethe II van Denemarke, Juan Carlos I van Spanje (asook sy vrou), en die afgesette konings Konstantyn II van Griekeland (asook sy vrou) en Michael van Roemenië. Die aanspraakmakers op die troon van Serwië, Rusland, Pruise, Duitsland, Sakse-Koburg en Gotha, Hannover, Hesse, Baden en Frankryk is ook afstammelinge.
Talle plekke regoor die wêreld is na koningin Victoria genoem, soos Victoria-Oos en Victoria-Wes in Suid-Afrika. Standbeelde van haar is regdeur die Britse Ryk en sy voormalige gebiede opgerig, onder andere by die Parlementsgeboue in Kaapstad en Pietermaritzburg en die Openbare Biblioteek, Port Elizabeth.
Titels en aanspreekvorms
As die kleindogter deur ’n manlike lyn van ’n Koning van Hannover, het Victoria ook die titels Prinses van Hannover en Hertogin van Brunswyk en Lüneburg gehad en as die vrou van prins Albert die titels Prinses van Sakse-Koburg en Gotha, die Hertogin van Sakse, ens.
Anton Ackermann
Anton Ackermann (1911–1971) was 'n Afrikaanse akteur en die leier en regisseur van 'n reisende Suid-Afrikaanse toneelgeselskap.
Ackermann sluit hom in die vroeë jare dertig by die toneelgeselskap van Wena Naudé en Willem van Zyl aan. Hy het later saam met Pikkie Uys 'n eie geselskap gestig. Hulle het as 'n gewilde toneel-egpaar in die laat jare dertig en vroeë jare veertig bekend geraak met stukke soos Wittebroodsdae, Die hand van die gereg (deur S. Ignatius Mocke) en Koop my blomme ('n verwerking van Pygmalion deur George Bernard Shaw en vertaal deur C.I.C. Uys).
Filmografie
Akteur:
Regisseur:
Skrywer:
Christian Serratos
Christian Serratos (gebore 21 September 1990) is 'n Amerikaanse aktrise. Sy is bekend vir haar rolle in die rolprente Twilight (2008), The Twilight Saga: Eclipse (2010), The Twilight Saga: Breaking Dawn - Part 1 (2011), en Flight 7500 (2014).
Virginia Lee Corbin
Virginia Lee Corbin (5 Desember 1910 – 4 Junie 1942) was 'n Amerikaanse aktrise. Sy was bekend vir haar rolle in die rolprente Treasure Island (1918), The Forbidden Room (1919), Hands Up! (1926), en Bare Knees (1928).
Koevoet
Koevoet verwys na:
Antonia Clarke
Antonia Clarke (gebore 24 Mei 1994) is 'n Engelse aktrise. Sy is bekend vir haar rolle in die rolprente Les Misérables (2012), Anna (2013), en Magic in the Moonlight (2014), en in die televisiereeks Skins (2007).
Dercitus verdensis
Dercitus verdensis is 'n spons in die taksonomiese indeling van die Demospongiae (gewone sponse). Die wetenskaplike naam van die spesie is die eerste keer geldig gepubliseer in 2010 deur Rob van Soest, Beglinger & De Voogd.
Nancy Dussault
Nancy Dussault (gebore 30 Junie 1936) is 'n Amerikaanse aktrise. Sy is bekend vir haar rolle in die rolprente The In-Laws (1979) en The Nurse (1997), en in die televisiereekse Too Close for Comfort (1980) en Alias (2001).
Desmacella
Desmacella is 'n genus van sponsdiere uit die klas van die Demospongiae (gewone sponse).
Victoria & Alfred Waterfront
Die Victoria & Alfred Waterfront is geleë tussen Robbeneiland en Tafelberg in die hart van Kaapstad se werkende hawe, en is een van die gewildste bestemmings in Suid-Afrika. Met die manjifieke see- en berguitsigte aan beide kante, uitstekende winkels en vermaaklikheid asook wêreldklas-hotelle vorm dit ook 'n bedrywige handelsgebied met unieke kantoorruimte en luukse woonstelle in die residensiële marina.
Carrefour
Carrefour is 'n Franse groep in die massadistribusiesektor, wat in 1963 die pionier van die hipermarkkonsep was.
In 1999 het dit die grootste plek in Europa geword in die massaverspreiding deur saam te smelt met Promodès, en in 2013 het dit tot die derde plek in die wêreld gestyg in hierdie sektor deur omset, agter die Amerikaanse groep Walmart. In 2016 het dit volgens Deloitte tot die sesde plek wêreldwyd geval weens die volwassenheid van nuwe modelle: aanlynhandel, veral pakhuisklubs.
Pernod Ricard
Pernod Ricard is 'n Franse maatskappy wat spesialiseer in die vervaardiging en verspreiding van wyne en sterk drank. Die maatskappy, die medewêreldleier in sy sektor, is agter Diageo en voor Bacardí-Martini. Vir die boekjaar 2019-2020 het die groep se omset €8,448 miljoen bereik.
Keala Settle
Keala Settle (gebore 5 November 1975) is 'n Amerikaanse aktrise. Sy is bekend vir haar rolle in die rolprente Ricki and the Flash (2015), The Greatest Showman (2017), Hall American: Forbidden (2018), en American Reject.
Ladysmith Black Mambazo
Ladysmith Black Mambazo is 'n manlike sangkoor uit Suid-Afrika wat in die vokale style isicathamiya en mbube sing. Die groep het 'n reeks pryse gewen, waaronder vyf Grammy-toekennings.
Die groep is in 1960 deur Joseph Shabalala gestig, en is een van die beste verkoopte groepe in Suid-Afrika, met verskeie goue en platinum plate. Die groep is wêreldwyd bekend as gevolg van hulle samewerking met Paul Simon op sy album Graceland. Sedert die jaar 2012 is die groep ook 'n soort van reisende musiekskool wat mense oor Suid-Afrika en sy kultuur leer.
Clea DuVall
Clea DuVall (gebore 25 September 1977) is 'n Amerikaanse aktrise, regisseuse, en skryfster. Sy is bekend vir haar rolle in die rolprente The Faculty (1998), Ghosts of Mars (2001), Identity (2003), en Argo (2012).
Hull, Quebec
Hull (Frans: [ʏll], Engels: [halː]) was 'n Kanadese stad in die metropolitaanse gebied van Ottawa (Région de la Capitale Nationale), aan Quebec se oewer van die Rivière des Outaouais (Ottawarivier).
Hull is rondom 1800 deur die Amerikaner Wright gestig en het later een van die vernaamste verskaffers van hout vir die skeepsbou in die Britse Ryk geword. In 2001 is Hull ingelyf by Gatineau ingelyf.
Die vernaamste nywerhede is - naas die papiervervaardiging - saagmeulens. Een van die belangrikste besienswaardighede is die Musée canadien des civilisations. Die Écomusée (museum) behandel ekologiese vraagstukke. Die Université du Québec en Outaouais is die belangrikste tersiêre instelling. Volgens die sensus van 2001 het Hull 63 000 inwoners.
Ellen Corby
Ellen Corby (3 Junie 1911 – 14 April 1999) was 'n Amerikaanse aktrise en skryfster. Sy was bekend vir haar rolle in die rolprente I Remember Mama (1948), Sabrina (1954), en Vertigo (1958), en in die televisiereeks The Waltons (1971).
Toiserivier
Die Toiserivier is 'n rivier wat in die Amothole-distrik van die Oos-Kaap in Suid-Afrika vloei. Die rivier is 'n voorloper van die Kubusirivier, 'n sytak van die Groot-Keirivier.
Paloma Faith
Paloma Faith (gebore 21 Julie 1981) is 'n Engelse aktrise en komponis. Sy is bekend vir haar rolle in die rolprente The Imaginarium of Doctor Parnassus (2009), Youth (2015), Man Up (2015), en Miss Peregrine's Home for Peculiar Children (2016).
Amanda Setton
Amanda Setton (gebore 16 Desember 1985) is 'n Amerikaanse aktrise. Sy is bekend vir haar rolle in die rolprente What Happens in Vegas (2008) en Sex and the City (2008), en in die televisiereekse One Life to Live (1968) en Gossip Girl (2007).
Joe Stewardson
Joe Stewardson (1927–1997) was 'n Suid-Afrikaanse akteur, skrywer en regisseur. Hy was die pa van die akteurs Deon Stewardson en Mathew Stewardson.
Filmografie
As akteur: As skrywer:
As regisseur:
As homself:
Boris Johnson
Alexander Boris de Pfeffel Johnson (gebore 19 Junie 1964), beter bekend as Boris Johnson, is 'n Britse politikus en sedert 24 Julie 2019 Eerste Minister van die Verenigde Koninkryk (VK). Na 'n rekordgetal van bedankings uit sy regering, het hy sy hangende bedanking op 7 Julie 2022 aangekondig. Sy bedanking het op 6 September 2022 in werking getree toe hy deur Liz Truss as eerste minister opgevolg is.
Hy was van 2001 tot 2008 lid van die parlement van die VK, waar hy Henley-on-Thames in die kiesafdeling van Oxfordshire verteenwoordig het. Tussen 4 Mei 2008 tot 7 Mei 2016 het hy as Londen se burgemeester gedien. Vanaf 13 Julie 2016 tot 9 Julie 2018 het Johnson die amp van minister van buitelandse en statebondsake onder die eerste minister Theresa May beklee.
Op 23 Julie 2019 is Boris Johnson deur lede van die Konserwatiewe Party met 66 persent van die uitgebragte stemme as nuwe partyleier verkies. Sedert 24 Julie 2019 beklee hy die amp van eerste minister in 'n konserwatiewe minderheidsregering.
Terwyl Johnson sy keuse van minsters, wat merendeels by die Konserwatiewe Party se regtervleuel gereken word, as 'n "cabinet for modern Britain" beskryf, sien kommentator Hannah Jane Parkinson (The Guardian) The most awful dinner party of all time rondom die kabinetstafel vergader.
Johnson het aan die Universiteit van Oxford gestudeer en was ook president van die bekende Oxford Union. Boris was die redakteur van die inligtingstydskrif The Spectator, neem gereeld aan TV-debatte deel en is welbekend vir sy eksentrieke karakter. As boorling van New York het hy eers in 2017 afstand gedoen van sy Amerikaanse burgerskap - na bewering om belasting te bespaar. Persone met Amerikaanse burgerskap bly belastingpligtig in die Verenigde State, selfs as hulle in oorsese lande woonagtig is en moontlik 'n tweede burgerskap aanvaar het.
Omstredenheid
Terwyl Boris Johnson die politieke lewe in die Verenigde Koninkryk met sy vermaaktalent verryk en nie sku is vir omstredenheid nie, word baie van sy kommentare deur onkunde en wanbegrip gekenmerk. So het hy gedurende die referendumveldtog in 2016 opslae gemaak met bewerings dat daar in die Europese Unie regulasies sou bestaan wat die kompostering van gebruikte teesakkies verbied of dat daar 'n minimum-ouderdom van agt jaar vir die opblaas van lugballonne vasgestel is.
Sommige van sy uitlatings dreig om diplomatieke betrekkinge met ander lande en onderhandelinge met die EU te vertroebel. Tydens die filmwerk vir 'n dokumentêr oor die Britse Departement van Buitelandse Sake, Inside the Foreign Office, wat in drie aflewerings in November 2018 deur BBC2 gebeeldsend is, het Johnson na die Franse as turds verwys. Op versoek van die departement is sy kommentaar uit die dokumentêr gesny.
Sy veldtog om partyleier te word is deur onthullings oorskadu. Op 21 Junie 2019 is die polisie kort na middernag na sy Londense woonstel ontbied om 'n hewige geskil met sy lewensmaat Carrie Symonds te besleg nadat Johnson losgebars het met 'n haelstorm van lawaaierige skeldwoorde.
Reeds vroeër het sy buite-egtelike verhoudings tydens sy ampstermyn as burgemeester van Londen opslae gemaak. Dit is tans nie bekend of Johnson die vader van een of twee kinders is wat uit dié verhoudings voortgespruit het nie.
COVID-19
Op 27 Maart 2020 is aangekondig dat Johnson positief getoets het vir COVID-19. Op 5 April, met sy simptome nog steeds teenwoordig, is Johnson in die hospitaal opgeneem vir toetse. Ondanks die feit dat hy opgeneem is nadat hy tien dae lank aanhoudende simptome getoon het, is dit op 6 April aangekondig dat hy in beheer van die regering sou bly en in 'goeie gees' is. Hy is later die aand na die waakeenheid van die hospitaal verskuif. Sy toestand het verbeter en hy is uit die hospitaal ontslaan op 12 April 2020, om verder by sy woning "Chequers" aan te sterk.
Noreen Corcoran
Noreen Corcoran (20 Oktober 1943 – 15 Januarie 2016) was 'n Amerikaanse aktrise. Sy was bekend vir haar rolle in die rolprente I Love Melvin (1953) en The Girls on the Beach (1965), en in die televisiereekse General Electric Theater (1953) en Bachelor Father (1957).
Julien Offray de Lamettrie
Julien Offray de Lamettrie (soms ook La Mettrie, * 25 Desember 1709 in Saint-Malo (Frankryk), † 11 November 1751 in Potsdam (Duitsland)) is 'n Franse arts en filosoof, wat veral as die grondlegger van die psigologiese materialisme en die empiries-wetenskaplike geneeskunde bekendheid verwerf het.
Almati
Almati (Kasaks: Алматы) is die grootste stad en tot 1997 die hoofstad van Kasakstan. Voor 1992 was die stad bekend as Alma-Ata (Russies: Алма-Ата). Met 'n bevolking van 1 348 500 (2008) is die stad die grootste in die land, en sy bewoners maak nege persent van die totale bevolking uit. Almati, wat in die suidooste van Kasakstan naby die grens met Kirgisië geleë is, is die ekonomiese, kulturele en wetenskaplike sentrum van Kasakstan.
Witrivier
Witrivier (Engels: White River) is 'n dorp in die ooste van Mpumalanga (Suid-Afrika), noord van Nelspruit. Volgens die 2011-sensus het die nedersetting 'n bevolking van 16 639 gehad, waarvan 10 025 (60,3%) Blankes was.
Geskiedenis
Die eerste blanke boere het in die 1880's in die gebied inbeweeg. Na die Tweede Vryheidsoorlog het lord Milner 'n landbounedersetting vir Boere- en Britse oudstryders gestig; elke oudstryder het 40 ha grond gekry. 'n Kanaal van 26 km is gegrawe vir besproeiingsdoeleindes vir die oudstryders. Die projek het misluk en die grond is in 1914 aan 'n sindikaat verkoop. Die spoorlyn vanaf Nelspruit het die dorp in 1926 bereik.
Distrik
Die distrik is 5 000 km2 groot. Die belangrikste gewasse wat verbou word is sitrus, subtropiese vrugte, groente en snyblomme.
Desmacella alba
Desmacella alba is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Desmacella en tot die familie Desmacellidae. Die wetenskaplike naam van die spesie is die eerste keer geldig gepubliseer in 1904 deur Wilson.
Koevoet (gereedskap)
'n Koevoet is 'n stuk gereedskap wat bestaan uit 'n metaalstaaf met 'n enkele geboë punt en afgeplatte punte, dikwels met 'n klein skeur aan die een of albei punte om spykers te verwyder of om twee voorwerpe uitmekaar te dwing. Koevoete word gewoonlik gebruik om houtkratte oop te maak of borde uitmekaar te sny.
Die ontwerp kan as enige een van die drie hefboomklasse gebruik word. Die geboë punt word gewoonlik as 'n eersteklas hefboom gebruik, en die plat punt as 'n tweedeklas hefboom.
Gladiolus decaryi
Gladiolus decaryi is 'n meerjarige plant en geofiet wat tot die genus Gladiolus behoort. Die plant is endemies aan Madagaskar waar dit in die suid-ooste voorkom.
Kaliopi
Kaliopi (gebore 28 Desember 1966) is 'n sangeres en musikant.
Desmacella ambigua
Desmacella ambigua is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Desmacella en tot die familie Desmacellidae. Die wetenskaplike naam van die spesie is die eerste keer geldig gepubliseer in 1988 deur Bergquist & Fromont.
Marcelle Corday
Marcelle Corday (8 Januarie 1890 – 25 Junie 1971) was 'n Amerikaanse aktrise. Sy was bekend vir haar rolle in die rolprente Flesh and the Devil (1926), Quality Street (1927), Whistling in the Dark (1933), en The Great Ziegfeld (1936).
Shelley Duvall
Shelley Duvall (gebore 7 Julie 1949) is 'n Amerikaanse vervaardiger, aktrise, en skryfster. Sy is bekend vir haar rolle in die rolprente Annie Hall (1977), 3 Women (1977), Popeye (1980), en The Shining (1980).
Reaktor (musiekgroep)
Reaktor is 'n eksperimentele musiekgroep wat in 1997 in Saarbrücken (Duitsland) gestig is. Die groep bestaan uit die volgende lede: Flo:Pee (baskitaar), Goldfinger (sintetiseerder) en Tromla (slaginstrumente).
Musiekstyl
Jazz, reggae, funk, trom en bas.
Karin Kritzinger
Karin Kritzinger is 'n Suid-Afrikaanse aktrise wat in twee Afrikaanse rolprente gespeel het.
Ursa Minor-dwergsterrestelsel
Die Ursa Minor-dwergsterrestelsel of UMi-dwerg is ’n satellietstelsel van die Melkweg in die sterrebeeld Klein Beer (Ursa Minor). Dit is in 1954 ontdek deur A.G. Wilson van die Lowell-sterrewag in Arizona, VSA.
Die sterre in Umi is meestal ouer. Sowat 11 miljard jaar was daar ’n uitbarsting van stervorming wat sowat 2 miljard jaar geduur het. Dit lyk nie of daar tans enige stervorming plaasvind nie.
Karin Scholtz
Karin Scholtz is 'n Suid-Afrikaanse aktrise. In die jare 1977 tot 1979 verwerf sy roem as die heldin in drie Afrikaanse rolprente.
Joan Severance
Joan Severance (gebore 23 Desember 1958) is 'n Amerikaanse aktrise en vervaardiger. Sy is bekend vir haar rolle in die rolprente See No Evil, Hear No Evil (1989), Bird on a Wire (1990), Black Scorpion (1995), en Black Scorpion II: Aftershock (1996).
Dolores Dwyer
Dolores Dwyer (25 Desember 1934 – 29 Oktober 2011) was 'n Amerikaanse aktrise. Sy is bekend vir haar rolle in die rolprente Kill by Inches (1999) en Strangers with Candy (2005), en in die televisiereekse Sex and the City (1998) en Strangers with Candy (1999).
Ursa Major II-dwergsterrestelsel
Uma II is een van die Melkweg se kleinste en dofste satellietstelsels. Dit het ’n absolute magnitude van sowat −4, wat laer is as ’n tipiese bolvormige sterreswerm en selfs sommige sterre. Dit het egter ’n massa van 5 miljoen sonmassas. Die verhouding tussen ligsterkte en massa is sowat 2 000. Dié raming kan egter verkeerd wees aangesien die stelsel ’n ietwat onreëlmatige vorm het en dalk in die proses van gety-verbrokkeling is.
Die sterre in Uma II is meestal ouer as 10 miljard jaar, en is arm aan metale. Daar vind op die oomblik geen stervorming plaas nie.
Rita Corday
Rita Corday (20 Oktober 1920 – 23 November 1992) was 'n Amerikaanse aktrise. Sy was bekend vir haar rolle in die rolprente The Falcon in San Francisco (1945), Dick Tracy vs. Cueball (1946), The Exile (1947), en You for Me (1952).
Chloë Sevigny
Chloë Sevigny (gebore 18 November 1974) is 'n Amerikaanse aktrise en regisseuse. Sy is bekend vir haar rolle in die rolprente Boys Don't Cry (1999) en Love & Friendship (2016), en in die televisiereeks Big Love (2006).
Staat Palestina
Palestina (Arabies: فلسطين, Filasṭīn), amptelik die Staat Palestina (Arabies: دولة فلسطين, Dawlat Filasṭīn), is 'n land met omstrede status, geleë in Wes-Asië, en word deur Israel beset en geëis. Die Staat Palestina is deur die Palestynse Bevrydingsorganisasie verklaar op 15 November 1988 en word deur meer as 134 lande erken. Op 31 Oktober 2011 het Palestina 'n lid van Unesco geword en op 29 November 2012 het die Algemene Vergadering van die Verenigde Nasies met 'n groot meerderheid vir die opname van Palestina as waarnemer gestem. Palestina bestaan uit die Gasastrook en die Wesoewer.
Sedert die begin van die Palestynse Burgeroorlog tussen die Fatah en Hamas is die Grondgebiede verdeel: Die Fatah beheer die Wesoewer, terwyl die Hamas die Gasastrook regeer. Die Fatah is 'n lid van die Palestynse Bevrydingsorganisasie, maar nie die Hamas nie. Nes die Suid-Afrikaanse ANC en die Namibiese SWAPO is die Fatah 'n lid van die Sosialistiese Internasionaal (SI), terwyl die Hamas deur verskeie lande as 'n terroristiese organisasie gelys word.
Die PLO het op 15 November 1988 in Algiers die onafhanklikheid van die Staat Palestina met Jerusalem as hoofstad verklaar, wat deur 137 (van 'n total van 193) VN-lidlande erken word en geniet sedert 2012 die status as 'n waarnemer-land sonder lidmaatskap in die Verenigde Nasies – wat die erkenning van staatskap impliseer. Dit is 'n lidland van die Arabiese Liga, Organisasie van Islamitiese Samewerking, G77 en die Internasionale Olimpiese Komitee asook ander internasionale organisasies.